Diari Oficial de la Generalitat Valenciana


Sumari del DOGV 4023, del 18-06-2001 (2001/5645)

RESOLUCIÓ de 7 de maig de 2001, de la consellera d'Agricultura, Pesca i Alimentació, de la convocatòria 2001, 1a fase, de l'Ordre de 12 de març de 2001, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4023

Data del DOGV
:   18-06-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/5645


Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 7 de maig de 2001, de la consellera d'Agricultura, Pesca i Alimentació, de la convocatòria 2001, 1a fase, de l'Ordre de 12 de març de 2001, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització dels productes agraris, silvícoles, pesquers i de l'alimentació. [2001/S5645]
  
En l'article 18.4 de l'Ordre de 12 de març, de la Conselleria d'Agricultura, Pesca i Alimentació, per la qual es regulen les ajudes a les inversions en millora de les condicions de transformació i comercialització de productes agraris, silvícoles, pesquers i de l'alimentació, s'estableix que la resolució de la convocatòria serà publicada en el Diari Oficial de la Generalitat Valenciana, i que els annexos i les condicions particulars es notificaran a cadascun dels beneficiaris.
  
En virtut d'això, i de conformitat amb les atribucions que em confereix l'article 35 de la Llei de Govern Valencià, resolc:
  
1. Aprovar les ajudes que s'especifiquen en l'annex d'aquesta resolució per als expedients que s'hi identifiquen, amb les quanties i les anualitats descrites, segons les puntuacions obtingudes per aplicació del barem previst en l'article 20 de l'Ordre de 12 de març de 2001, de la Conselleria d'Agricultura, Pesca i Alimentació, ja citada, i amb les condicions particulars que es notifiquen a cada beneficiari i que formen part d'aquesta resolució.
  
2. Denegar, perquè no s'arriba a la puntuació mínima de 3 punts establida en l'article 17.4 d'aquesta disposició, els expedients que es detallen en l'annex amb l'epígraf «Rebutjats per no arribar al mínim de puntuació».
  
3. Denegar, per no haver exercitat l'opció de reconsideració de la seua sol·licitud prevista en l'article 8.5 de l'Ordre de 3 de març de 1997, de la Conselleria d'Agricultura, Pesca i Alimentació, les sol·licituds ja denegades per falta de dotacions pressupostàries en la convocatòria 2000 de l'Ordre de 3 de març de 1997 i que podien acollir-se a aquesta convocatòria 2001 per aplicació de la disposició transitòria segona de l'Ordre de 12 de març de 2001, de la Conselleria d'Agricultura, Pesca i Alimentació, i que es detallen en l'annex amb l'epígraf «Sol·licituds en què no es va demanar la reconsideració».
  
4. Declarar com a desistits de la petició per no completar en els terminis previstos la documentació sol·licitada els expedients que es detallen en l'annex amb l'epígraf «Sol·licituds desistides per no completar documentació».
  
Aquest acte posa fi a la via administrativa, i contra aquest es podrà interposar potestativament un recurs de reposició davant la consellera d'Agricultura, Pesca i Alimentació, en el termini d'un mes comptador des de l'endemà de la publicació o notificació, o directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos.